Pauls van der Sterrens

Pauls van der Sterrens (; dzimis  Venlo) ir Nīderlandes starptautiskais lielmeistars šahā (1989).

 Biogrāfija 
Starptautiskajos šaha turnīros debitējis 1974. gadā, kad Groningenā pārstāvējis Nīderlandi Eiropas junioru šaha čempionātā. Vēlākajos gados kļuvis par daudzu starptautisko šaha turnīru laureātu, tajā skaitā Veikanzē B turnīrā bijis 2. vietā (1979), dalījis 1.-2. vietu Londonā (1980), uzvarējis Ostendē (Beļģija) un dalījis 1.-2. vietu ar Jerunu Piketu Minhenē (abi 1989), bijis 2. vietā Altenšteigā (Vācija, 1991), dalījis 1.-2. vietu Netetālē (Vācija, 1992) un uzvarējis Antverpenē, apsteidzot Viktoru Korčnoju (1993). Divas reizes uzvarējis Nīderlandes šaha čempionātos (1985, 1993).

Piedalījies Pasaules šaha čempiona nosaukuma izcīņas ciklos. 1993. gadā Briselē kopā ar Lūku van Veli uzvarējis zonas turnīrā, bet starpzonu turnīrā Bīlē izcīnījis 2. vietu aiz Borisa Gelfanda, iekļūstot pretendentu mačos.1993 Biel FIDE Interzonal Tournament 1994. gadā Veikanzē pretendentu 1. kārtās mačā piekāpies Gata Kamskim ar 2½:4½.1994-96 FIDE Candidates Matches 1997. gadā Groningenā piedalījies Pasaules šaha čempiona nosaukuma izcīņas turnīrā pēc izslēgšanas sistēmas, kurā 1. kārtā piekāpies Mihailam Krasenkovam.

Pārstāvējis Nīderlandes komandu lielākajos komandu šaha turnīros:
 Pasaules šaha olimpiādē piedalījies 8 reizes (1982-1984, 1988-1996, 2000). Komandu vērtējumā izcīnījis bronzas (1988) medaļu;OlimpBase :: Men's Chess Olympiads :: Paul Van der Sterren
 Eiropas komandu šaha čempionātā piedalījies 1983. gadā;OlimpBase :: European Men's Team Chess Championship :: Paul Van der Sterren
 Pasaules komandu šaha čempionātā piedalījies 1989. gadā.OlimpBase :: World Men's Team Chess Championship :: Paul Van der Sterren

Par panākumiem turnīros FIDE 1979. gadā van der Sterrenam piešķīrusi starptautiskā meistara (IM), bet 1989. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1956. gadā dzimušie
Kategorija:Nīderlandes šahisti